《过天门关》
宋代·李复

龙钟双袖马骎骎，来往榆关日向深。
多病出门愁远道，早寒平野苦层阴。
泉流危栈新冰滑，风入长林暮叶吟。
触目凄然何所补，高枝巢稳感归禽。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。